Tsjerke fan de Hillige Igor fan Tsjernikov (Moskou)
De Tsjerke fan de Hillige Igor fan Tsjernikov (Russysk: Церковь Святого Игоря Черниговского) is in Russysk-otterdokske tsjerke yn Novo-Peredelkino, in distrikt yn it westlike okrûg fan de Russyske haadstêd Moskou.

It ûntwerp fan de tsjerke is ôfkomstich fan Aleksander Sjipkov, in ûnderskieden arsjitekt fan de Russyske federaasje en lid fan de Uny fan Russyske Arsjitekten.

Skiednis 

De foarstap om in grutte tsjerke te bouwen waard nommen troch de Patriarch fan Moskou en hiel Ruslân Alexius II. Yn 2005 karde de patriarch it projekt goed en hy naam it beslút om de tsjerke te wijen oan de grutfoarst Igor fan Tsjernikov en Kiëv. Ek wiisde de patriarch it plak oan dêr't de tsjerke boud wurde moast. Nei't de patriarch de grûn segene, waard der fuortendaliks úteinset mei de tariedings fan de bou. 

Op 20 jannewaris 2010 konsekrearre patriarch Kirill de earste stien fan de tsjerke. In jier letter wijde de patriarch de krusen en klokken fan de tsjerke, dy't doe noch yn oanbou wie. Op 17 juny 2012 waard de foltôge tsjerke ynwijd en koe de earste godlike liturgy fierd wurde. 

De yn neorussyske styl boude tsjerke hat plak foar 1.200 leauwenden. De tsjerklike mienskip is yndield by it Mikhailovsky-dekanaat fan it otterdokske bisdom Moskou. 

De bylden dy't it paad nei de tsjerke flankearje stelle prins Igor van Tsjernikov en Sint-Filip foar. Fuort by de tsjerke leit de simmer-residinsje fan de patriarch.

Keppeling om utens 
  Side fan de tsjerke 

Tsjerkegebou yn Moskou
Bouwurk út 2012
Eastersk-otterdoks tsjerkegebou